นับแต่ที่ทารกถือกำเนิด
จนต่อมาอีกนานหลังจากนั้น
ที่ยังดำรงตนเป็นผู้บริโภค
เขาไม่ระลึกรู้ถึงการเป็นผู้ให้
เขาช่วยตัวเองไม่ได้
ไม่รู้ด้วยซ้ำว่าจะเอาชีวิตรอดได้อย่างไร
แม้ว่าเขาจะเกิดมาพร้อมกับสัญชาตญาณการเอาชีวิตรอด
เขาก็ยังต้องมีแม่หรือแม่เลี้ยง คอยอุ้มชู ถึงจะรอดมาได้
เขาไม่อาจมีข้อกังขาใดๆ ต่อผู้ที่เลี้ยงดูอุ้มชู
เขาต้องยอมศิโรราบโดยสิ้น
เหมือนที่คนไข้ที่ต้องวางใจในวิสัญญีแพทย์
เขาต้องยอมศิโรราบอย่างสิ้นเชิง
ซึ่งนั่น หมายถึงความไว้วางใจอย่างมาก
มันหมายถึงผู้ที่ได้รับความไว้วางใจ
จะไม่ทำลายความวางใจนั้น
และเมื่อเด็กเติบโตขึ้น,
เขาก็ค่อยๆ พบว่า,
คนที่เขาวางใจ ได้ทำลายความไว้วางใจนั้น
เขาไม่รู้จักคำว่าทำลายด้วยซ้ำ
ดังนั้น, เด็กน้อยจึงโทษตัวเอง
เป็นการกล่าวโทษที่ปราศจากคำพูด
ซึ่งเป็นเรื่องที่แก้ได้ยากยิ่ง,
การโทษตัวเองที่ไร้เสียง
เมื่อเด็กเติบโตขึ้น เป็นผู้ใหญ่,
เขายังคงตั้งหน้าบริโภคต่อไป,
แต่การเติบโตของมนุษย์
กลับขึ้นอยู่กับความสามารถในการให้
ในการเป็นผู้ให้
คนๆ หนึ่ง จะให้ไม่ได้เลย ถ้าเขาไม่รู้สึกมั่นคง
รู้สึกว่าตนเองยิ่งใหญ่
รู้สึกว่า: ฉันมีพอแล้ว
ความรู้สึกกรุณา ไม่ใช่เรื่องตลก
และก็ไม่ใช่เรื่องธรรมดา
คนๆ หนึ่ง ต้องค้นพบความยิ่งใหญ่บางอย่างในตัวเอง
ความยิ่งใหญ่นี้ ควรจะต้องมีศูนย์กลางอยู่ที่ตัวเอง
ไม่ใช่เป็นเงินทอง
ไม่ใช่อำนาจที่มี
ไม่ใช่ฐานะใดๆ ที่นำมากล่าวอ้างได้ในสังคม,
แต่มันควรจะมาจากตัวเอง
ตัวตนของคุณ คุณที่ระลึกรู้ถึงตัวตนนั้น
และที่ตัวตนนั้น มันก็ควรจะเป็นศูนย์กลาง ของความรู้สึกยิ่งใหญ่ ความรู้สึกสมบูรณ์พร้อม
ไม่เช่นนั้น ความกรุณาก็เป็นเพียงคำพูด และความฝัน
บางครั้ง คุณก็แสดงความกรุณาได้,
แต่ส่วนมากก็มาจากความสงสาร
มากกว่าความกรุณา
ขอบคุณพระเจ้าที่เราเป็นคนที่มีความเห็นอกเห็นใจ
ยามที่มีใครซักคนบาดเจ็บ, เรารับรู้ได้ถึงความเจ็บปวดนั้น
ในการแข่งวิมเบิลดัน, รอบสุดท้าย
สองคนนี่ต่อสู้กัน
ต่างฝ่ายต่างก็ชนะอยู่สองเกมส์
มันจะเป็นคราวของใครก็ได้
หยาดเหงื่อที่เสียไปแล้วไร้ความหมาย
แล้วฝ่ายหนึ่งก็ชนะ
มารยาทในการเล่นเทนนิสก็คือ ทั้งคู่จะต้องมาที่เน็ต
และจับมือกัน
ผู้ชนะชูหมัดสูงสู่ฟ้า
และก้มลงจูบพื้นดิน
โยนเสื้อของเขาไป ประหนึ่งมีใครรอคอยอยู่
(หัวเราะ)
และแล้วเขาก็มาที่เน็ต
เมื่อเขามาถึงเน็ต
คุณเห็นมั้ย, สีหน้าของเขาที่เปลี่ยนไป
ดูเหมือนเขากำลังหวังว่าเขาไม่ใช่ผู้ชนะ
ทำไมล่ะ? ความเห็นใจ
นั่นละ ใจมนุษย์
ไม่มีใจมนุษย์คนไหน ปฏิเสธความเห็นใจนั้นได้
ไม่มีศาสนาใดทำลายมันได้ด้วยการพร่ำสอน
ไม่มีวัฒนธรรมใด, ชาติใด, แม้แต่ความเป็นชาตินิยม
ไม่มีอะไรแตะต้องมันได้
เพราะสิ่งนั้น คือความเห็นอกเห็นใจ
และความสามารถที่จะเห็นใจ
จะเป็นช่องทางที่คุณจะเชื่อมไปยังผู้อื่นได้
คุณทำอะไรบางอย่าง ที่ทำให้ชีวิตของคนบางคนเปลี่ยนแปลงไป
อาจจะเป็นคำพูด, อาจจะเป็นเวลา
ความกรุณา ไม่ได้จำกัดรูปแบบอยู่เพียงอย่างเดียว
ไม่มีความกรุณาแบบอินเดีย
ไม่มีความกรุณาแบบอเมริกัน
มันอยู่เหนือเชื้อชาติ, เพศ, วัย
ทำไมนะหรือ? เพราะมันมีอยู่ในทุกผู้ทุกคน
บางคน ผู้คนอาจจะสัมผัสมันได้เป็นบางครั้ง
ความกรุณาเป็นครั้งคราวเช่นนี้
ไม่ใช่สิ่งที่เราพูดถึง
มันไม่ใช่สิ่งที่มาเป็นครั้งคราว
คุณไม่สามารถสั่งการให้ใครๆ มีความกรุณาได้
คุณพูดไม่ได้ว่า "กรุณารักฉันเถิด"
ความรัก เป็นสิ่งที่คุณค้นพบ
ไมใช่การกระทำ
แต่ในภาษาอังกฤษ, มันก็อาจจะเป็นการกระทำได้ด้วย
เราจะพูดเรื่องนั้นกันทีหลัง
เช่นนั้นแล้ว คนแต่ละคนจะต้องค้นพบความสมบูรณ์พร้อม
เรากำลังจะอ้างถึงความเป็นไปได้ของความสมบูรณ์พร้อมในตัวเอง
ซึ่งมันก็ขึ้นอยู่กับประสบการณ์ของเรา, ประสบการณ์ของทุกๆ คน
แทนที่เราจะต้องใช้ชีวิตอย่างเศร้ารันทด,
เราอยู่อย่างเป็นสุขได้ในขณะปัจจุบัน ซึ่งมีได้ไม่มากนัก
และผู้ที่กำลังเป็นสุข,
แม้เพราะเรื่องตลกชั่วครู่
ก็อยู่ในภาวะยอมรับตนเอง, และยอมรับสภาพแวดล้อมที่เป็นอยู่
นั่นหมายถึงทั้งระบบจักรวาล,
สิ่งที่รู้ และสิ่งที่ยังไม่รู้
ยอมรับได้หมดทุกสิ่ง
เพราะคุณได้ค้นพบ ความเป็นเอกภาพ สมบูรณ์ในตัวเอง
สิ่งนี้, ตัวฉัน,
กับสิ่งนั้น, สิ่งต่างๆ ที่อยู่รายรอบตัว
ผนึกเข้าเป็นสิ่งเดียวกัน,
เป็นประสบการณ์ที่ไม่มีใครกล่าวได้ว่า "ฉันถูกปฏิเสธ"
ประสบการณ์ที่เราก็เป็นเสมือนส่วนหนึ่งของสิ่งต่างๆ
ประสบการณ์ที่ช่วยเรายืนยันว่า, ไม่ว่าเราจะมีข้อจำกัดใดๆ,
ทั้งหมดทั้งปวงของ ความต้องการ, ความปรารถนา, สิ่งที่ขาดหาย และบัตรเครดิต,
และการเลิกจ้าง,
และถึงที่สุด, ศีรษะล้านโล่ง
คุณก็ยังมีความสุขได้
แต่ความหมายที่สืบเนื่องไปจากเรื่องนี้ก็คือว่า
คุณไม่จำเป็นต้องเติมเต็มความปรารถนาของคุณ เพื่อจะได้พบกับความสุข
คุณ คือความสุขอย่างที่สุด, เป็นความสมบูรณ์พร้อม, อย่างที่อยากเป็น
เรื่องนี้ไม่ต้องเลือก
เรื่องนี้ เป็นเพียงสิ่งยืนยันความจริง
ที่ว่าความสมบูรณ์พร้อมนั้น ไม่แตกต่างไปจากตัวคุณ,
ไม่น้อยไปกว่าคุณ
มันคือตัวคุณเท่านั้น
คุณไม่สามารถเป็นส่วนหนึ่งของความสมบูรณ์พร้อมนั้น
และยังรู้สึกสมบูรณ์เต็มเปี่ยมอยู่ได้
ขณะที่คุณมีความสุข เผยให้เห็นความจริงนั้น,
ความตระหนักรู้, ความระลึกได้
บางที ฉันอาจจะเป็นสิ่งสมบูรณ์นั้น
สวามี อาจจะพูดถูก
สวามีอาจจะพูดถูก จงเริ่มต้นชีวิตใหม่
เพื่อให้ทุกสิ่งกลับมามีความหมาย
เราไม่มีเหตุอันใดอีกต่อไป ที่จะกล่าวโทษตนเอง
ถ้าใครซักคนจะกล่าวโทษตัวเอง, เขามีเหตุผลเป็นล้าน แล้วก็ยังมีอีกมากมาย,
แต่ถ้าเรากล่าวว่า, แม้ว่ากายของเราจะมีข้อจำกัด,
ถ้ามันดำ, มันก็ไม่ขาว, หรือหากมันขาว มันก็ไม่ดำ,
กายของเรามันมีข้อจำกัดอยู่แล้ว ไม่ว่าจะมองมันอย่างไร ก็จำกัด
ความรู้ของคุณก็จำกัด, สุขภาพก็จำกัด
และดังนั้น อำนาจของคุณจึงมีอย่างจำกัด
และความสดชื่น เบิกบาน ก็ย่อมมีอย่างจำกัด
ความกรุณา ก็ย่อมมีอย่างจำกัด
ทุกๆ สิ่ง จะกลายเป็นไร้ขีดจำกัด
คุณสั่งให้กรุณาไม่ได้
เว้นแต่ว่าคุณจะไร้ข้อจำกัด, และไม่มีใครกลายเป็นคนไม่มีข้อจำกัดได้,
ไม่ว่าคุณจะเป็น หรือไม่เป็นก็ตาม. ก็เท่านั้นเอง
และไม่มีทางที่การมีอยู่ของคุณจะไม่มีข้อจำกัด
ประสบการณ์ของคุณเองก็บอกได้, ถึงแม้จะมีข้อจำกัดมากมาย, คุณก็ยังสมบูรณ์พร้อม
และความสมบูรณ์พร้อมนี้เอง คือสิ่งที่เป็นจริงในตัวคุณ
เมื่อคุณสัมพันธ์กับโลก
ก็จะมีความรักมาก่อน
เมื่อคุณสัมพันธ์กับโลก,
การปรากฎของพลัง แห่งความสมบูรณ์พร้อม
ก็คือ, สิ่งที่เราเรียกว่า, ความรัก
และตัวมันเองก็กลายเป็นความกรุณา
หากว่าสิ่งที่คุณไปเกี่ยวข้องด้วย แสดงอารมณ์นั้นให้ปรากฎ
เมื่อนั้น สิ่งนั้นก็จะกลายเป็นการให้, การแบ่งปัน
คุณแสดงออก เพราะว่าคุณมีความกรุณา
การจะพบความกรุณา คุณต้องรู้จักเห็นอกเห็นใจ
การจะพบความสามารถที่จะให้ และแบ่งปันได้,
คุณต้องให้ และแบ่งปัน
ไม่มีทางลัด มันก็เหมือนการว่ายน้ำ ที่ต้องว่ายน้ำ
คุณหัดว่ายน้ำด้วยการว่ายน้ำ
คุณหัดว่ายน้ำบนฟองน้ำ แล้วโดดลงน้ำเลยไม่ได้
(หัวเราะ)
คุณหัดว่ายน้ำ ด้วยการว่ายน้ำ คุณหัดขี่จักรยาน ด้วยการขี่จักรยาน
คุณหัดทำครัว ด้วยการทำครัว
การมีคนที่น่าสงสารอยู่รอบๆ ตัว
ที่จะได้กินของที่คุณปรุง
(หัวเราะ)
และก็, นั่นล่ะ, ที่เราพูดถึง,
คุณต้องแกล้งทำแล้วมันจะเกิดขึ้น
(หัวเราะ)
คุณต้องทำ
บรรพบุรุษของเรา ก็ตั้งใจให้เป็นเช่นนั้น
คุณต้องลงมือทำ
ทำอย่างมีความกรุณา
ไม่มีคำกริยา สำหรับความกรุณา
แต่มีคำขยายกริยา สำหรับความกรุณา
ผมพบว่าเป็นสิ่งที่น่าสนใจ
คุณลงมือทำอย่างมีความกรุณา
แต่ก็นั่นแหละ คุณจะลงมือทำอย่างมีความกรุณาได้อย่างไร หากคุณไม่มีความกรุณา?
ตรงนั้นแหละ ที่คุณต้องแกล้งทำ
แกล้งทำแล้วมันจะเกิดขึ้น นี่คือมนต์ของอเมริกา
(หัวเราะ)
แกล้งทำแล้วมันจะเกิดขึ้น
ทำอย่างมีความกรุณา ประหนึ่งว่าคุณมีความกรุณา,
กัดฟันไปด้วย,
ใช้กำลังเสริมทั้งหมดที่มี,
ถ้าสวดมนต์เป็น ก็สวดไปด้วย
ร้องขอความกรุณา
ขอให้ฉันได้แสดงออกอย่างมีกรุณา
ลงมือ
คุณจะได้พบความกรุณา
และสิ่งที่สัมพันธ์กับความกรุณา อย่างช้าๆ,
และอย่างช้าๆ หากคุณได้รับการสอนที่ดี,
คุณก็จะพบว่า ความกรุณา เป็นการปรากฎของพลัง
ของความเป็นจริงแห่งตัวตน, ซึ่งเป็นเอกภาพ, เป็นสิ่งสมบูรณ์พร้อม,
นั่นล่ะ คือสิ่งที่คุณเป็น
ด้วยคำกล่าวเหล่านี้, ขอบคุณมาก
(ปรบมือ)